કેદાર-ભાર્ગવનું મ્યૂઝિક એ ફિલ્મનું સૌથી મોટું જમાપાસું છે. ખાસ કરીને ‘ભાઈબંધો ભારે ભયંકર’ અને ‘શાન ભાન ભૂલે’ ગીત જલદીથી જીભે ચડી જાય અને ગણગણવા ગમે તેવા છે. આ ઉપરાંત એક્ટર્સનું પર્ફોર્મન્સ પણ ફિલ્મને મનોરંજક બનાવી રાખે છે. મલ્હાર ઠાકરે પોતાના રોલ શાનદાર રીતે કર્યો છે. તેની કોમિક ટાઈમિંગ ગજબની બતાવી છે. યશ સોની, મિત્ર ગઢવી અને કિંજલ રાજપ્રિયાએ પણ પોતાનું કેરેક્ટર સારી રીતે કર્યું છે. જોકે, વાત કરવામાં આવે આર્જવ ત્રિવેદીની તો તે પણ વિરલના રોલમાં છવાઈ ગયો છે.